Musekwëssenschaften

D'Wuert Musek kënnt aus dem griicheschen mousike (techne) wat souvill wéi d'Konscht vun de Musen heescht.

 Musekwëssenschaft 

D'Musekwëssenschaft an hir Disziplinne befaasse sech mat der Entwécklung am Entstoe vu Musek (Musekgeschicht), hire Komponisten, hire Wierker an Interpreten, souwéi mat de Museksinstrumenter.

Weider Fuerschungsrichtunge sinn:
Musektheorie mat hirer Kinneksdisziplin
Harmonie,
Museksoziologie a
Musekpsychologie.

D'Musekwëssenschaften loosse sech graff an dräi Beräicher andeelen:

 Systematesch Musekwëssenschaften:
Museksoziologie,
Musekästhetik,
Musikalesch Akustik,
Musekpädagogik,
Musekpsychologie,
Musekethnologie,
Physiologie vum Instrumentespillen.
 Ugewant Musekswëssenschaften:
Musekkritik,
Léier vun der Musek,
Instrumentebau
 Historesch Musekwëssenschaften:
Léier vun den Instrumenter,
Notatiounsléier,
Sazléier,
Ikonographie,
Quellenetüden,
Stilléier,
Musikalesch Ausféierungspraxis.

 Formen, Genren a Stiler 

D'Musekwëssenschaften hunn eng Partie Uerdnungsdimensiounen entwéckelt déi mat ënnerschiddlechem Erfolleg op d'Musek ugewannt goufen.

 No der Zort vun de Bedeelegten 
 Vokalmusek (liest heizou och a capella)
 Instrumentalmusek

 Nom Ursprong 
 Musek aus europäescher Ofstamung
 Exotesch Musek

 Firwat se gebraucht gëtt 
 Funktional Musek, vu liturgescher bis zur Militärmusek, Filmmusek a Muzak.
 Autonom Musek.

 No reliéiser Motivatioun 
 Sakral Musek oder liturgesch Musek
 Weltlech Musek

 Nom Tounsystem 
 Néngtounmusek (ganz speziell, zum Beispill Osvaldo Antonio Ovejero)
 Zéngtounmusek (fernöstlech)
 Zwieleftounmusek (gebräichlech)

 No der Zuel vun de Musikanten 
 Solo
 Duett
 Trio
 Quartett
 Quintett
 Sextett
 Ensembel

 Musek an aner Disziplinnen 

 Architektur 

Bei den ale Griichen a Réimer ware Musek an Architektur méi enk matenee verbonne wéi dat hautdesdaags de Fall ass. Architekten, Museker a Philosophen hunn an de vergaangene Joerhonnerten net nëmme Verbindunge gesicht mä sech och géigesäiteg nei Impulser ginn.
 Friedrich Wilhelm Joseph von Schelling: Architektur ist erstarrte Musik.
 Arthur Schopenhauer: Architektur ist gefrorene Musik.

 De Gebrauch vu Musek 

Obwuel Musek dacks als zweckfräi Konscht ugesi gëtt, als d'gezilt Uwendung wäit verbreet. Zum Beispill fir verschidde Gefiller ze schafen (Publicitéit, Filmmusek), fir therapeutesch Zwecker (Musektherapie) asw. Musek gëtt och mat anere Konschtforme verbonnen, zum Beispill mat Lyrik (Oper asw.) oder Danzen (Ballet)

 Geschicht 

Musek kann an Epochen ënnerdeelt ginn, déi sech an der konventioneller Musekgeschicht un aner Forme vu Konscht an Architektur orientéieren (zum Beispill Musek vun der Antiquitéit, Renaissancemusek, Barockmusek, Klassesch Musek asw.). Neiste Fuerschunge probéieren awer och elo eng Historiographie opzestellen déi sech mat der Musekstruktur selwer befaasst an net mat den Afless vu baussen.

An der Chronologie vun der musikalescher Entwécklung kann ee follgend eurozentristesch Ofschnetter ënnerscheeden:
 Mëttelalter: Musek virum 13. Joerhonnert, Musek vum 13. Joerhonnert, Musek vum 14. Joerhonnert
 Modern: Musek vum 16. Joerhonnert, Musek vum 17. Joerhonnert, Musek vum 18. Joerhonnert
 Neizäit a Postmodern: Musek vum 19. Joerhonnert, Musek vum 20. Joerhonnert, Musek no 1950.

 Museksoziologie 

Musek ass net nëmme Selbstzweck a Kultur, mä och eng Branche an der Kulturindustrie. Déi haiteg Museksindustrie bestëmmt musikalesch Entwécklungen (Casting Bands], kommerzialiséiert Formen, déi onofhängeg vunenaner entstane si wéi (Jazz, Punk) an huet duerch eng massiv Lobbyaarbecht Afloss op politesch Entscheedungen aus (Copyright).

 Musektechnologie 

Nieft de Firmen aus der Medienindustrie spillt och d'Musektechnologie eng ëmmer méi grouss Roll bei deem wat gelauschtert gëtt. Fir Musek déi opgeholl gouf ze lauschtere brauch ee speziell Apparater (Tounbandapparater, Plakkespiller, CD-Player, MP3-Player asw.) déi sech ëmmer méi un de Méiglechkeete vun der Computertechnologie orientéieren. Mat der Audio-CD koum d'Digitaliséierung vun der Musek, duerch d'MP3-Technologie goufen d'Musekdate kompriméiert wou verschidden Elementer aus der Musek erausgeholl kënne ginn déi fir d'Qualitéit manner wichteg erschéngen.

Mat den neien Technologie wéi zum Beispill d'DVD-Audio oder d'SACD (Super Audio CD) goufe Mono/Stereo a Méikanaltoun (am Allgemenge Fënnefkanal, "Surround") erweidert.

 Literatur zum Theema 

 Noschlowierker 
 Friedrich Blume (Erausg.), MGG - Die Musik in Geschichte und Gegenwart: Allgemeine Enzyklopädie der Musik, dtv, ISBN 3-423-05913-3, Nodrock vun der 1949 Editioun a 17 Bänn
 Ludwig Finscher (Erausg.), MGG - Die Musik in Geschichte und Gegenwart: Allgemeine Enzyklopädie der Musik, begründet von Friedrich Blume. Zweite, völlig neu barbeitete Ausgabe, Bärenreiter / Metzler, 1994, 20 Bänn
 Stanley Sadie (Erausg.), The New Grove. Dictionary of Music and Musicians., 1999, Macmillan Publishers Ltd., 29 Bänn, iwwer 29.000 Artikelen

 Grondlage vun der Musek 
 Hans Renner, Grundlagen der Musik - Musiklehre, 1953, ISBN 3-15-007774-5
 Leonard Bernstein, Musik - die offene Frage, ISBN 3-442-33052-1

 Kuckt och 
 Referenztabell iwwer Musek
 Kategorie Komponisten
 :Kategorie:Museker

 Um Spaweck 
 Mutopia - Partitiounen
 MGG Online

Kategorie:Musek